Rozsudok Súdneho dvora (prvá komora) z 26. septembra 2024 (návrh na začatie prejudiciálneho konania, ktorý podal Haut Conseil du commissariat aux comptes – Francúzsko) – Haut Conseil du commissariat aux comptes/MO
(vec C-368/231, Fautromb2 )
(Návrh na začatie prejudiciálneho konania – Článok 267 ZFEÚ – Pojem vnútroštátny súdny orgán – Štrukturálne a funkčné kritériá – Výkon súdnych alebo správnych funkcií – Nezávislý verejný orgán pre reguláciu a/alebo dohľad nad štatutárnymi audítormi – Podmienky vnútornej organizácie – Právomoc začať konanie z úradnej moci – Sankčná právomoc – Rozhodnutia, ktoré môžu byť predmetom súdneho preskúmania – Neexistencia tretej strany vo vzťahu k orgánu, ktorý prijal rozhodnutie, ktoré je predmetom súdneho preskúmania – Neprípustnosť)
Jazyk konania: francúzština
Vnútroštátny súd, ktorý podal návrh na začatie prejudiciálneho konania
Haut Conseil du commissariat aux comptes
Účastníci konania pred vnútroštátnym súdom
Žalobkyňa: Haut Conseil du commissariat aux comptes
Žalovaný: MO
Výrok rozsudku
Návrh na začatie prejudiciálneho konania podaný rozhodnutím formation restreinte du Haut conseil du commissariat aux comptes (užší senát Vysokej rady Komory audítorov, Francúzsko) z 25. mája 2023 je neprípustný.
____________
1 Ú. v. EÚ C 329, 18.9.2023.
1 Názov tejto veci je fiktívny. Nezodpovedá skutočnému menu ani názvu žiadneho z účastníkov konania.